**ОТЧЕТ**

**ЗА ДЕЙНОСТТА НА ОТДЕЛ ПБПЗ**

**ЗА ВТОРОТО ТРИМЕСЕЧИЕ НА 2019 Г.**

**І. АНАЛИЗИ, ОЦЕНКИ И ПРОУЧВАНИЯ**

**1. Здравословно състояние на организираните детски и ученически колективи**

* 1. През месец юни бяха изготвени и изпратени в МЗ двата анализа и оценките на здравословното състояние на децата и учениците от област Велико Търново за 2018 година.

Основните изводи, които бяха направени в „Анализа здравословното състояние на децата от област Велико Търново за 2018 година“, са:

* Делът на извършените профилактични прегледи на децата, посещаващи детски заведения в област Велико Търново през 2018 година леко се е увеличил – от 94,53% за 2017 г. на 96,18% за 2018 г. Най-нисък спрямо останалите общини е обхватът с профилактични прегледи на децата в община Елена (83,56%);
* Почти всички от обхванатите с профилактични прегледи деца в областта имат нормални антропометрични показатели (вкл. и разширена норма): за ръст – 96,33% и за телесна маса – 96,15%. В сравнение с предходната учебна година стойностите на двата показателя се запазват почти същите.
* Относителният дял на диспансеризираните деца леко се е увеличил спрямо този за 2017 г. (2,81% за 2017 г. и 3,60% за 2018 г.). В сравнение с предходната година се наблюдават някои различия вструктурата на детската заболеваемост. Болестите на дихателната система, които са били на първо място през 2017 година, през 2018 отстъпват с две позиции и минават на трето място. Болестите на нервната система и сетивните органи, както и инфекциозните и паразитни болести минават през 2018 г. напред и заемат съответно първо и второ място, за разлика от предходната година, когато са заемали втори и трето място.
* В област Велико Търново, през учебната 2018/2019 година, обхватът с профилактични прегледи на учениците от 7 до 18-годишна възраст се запазва почти същия както и през предходната учебна година – съответно 94,97% за 2018 г. и 95,32% за 2017 г.
* Почти всички ученици в областта, обхванати с профилактични прегледи, са с нормални антропометрични показатели (вкл. и учениците във II група разширена норма): за ръст – 94,63% и за телесна маса – 93,71%, като в сравнение с предходната учебна година делът им се запазва почти същият (съответно 95,07% и 93,93%).

Данните, коментирани в анализа, бяха представени и в табличен вид по образец на МЗ.

1.2. Анализите на здравословното състояние на децата и учениците от област Велико Търново за 2018 г. бяха изпратени и до Областна управа - Велико Търново и РУО – Велико Търново за информация и предприемане на мерки за подобряване на здравето на децата и учениците в областта.

1. **Четвърто** национално проучване **за оценка разпространението на свръхтегло и затлъстяване и факторите на семейна и училищна среди при деца в първи клас (в област Велико Търново), в рамките на „Европейска инициатива на СЗО за наблюдение на затлъстяването при децата”.**

В периода 9 април – 14 май беше проведено четвъртото национално проучване за оценка разпространението на свръхтегло и затлъстяване, както и факторите на семейна и училищна среда при деца в първи клас (в област Велико Търново), в рамките на „Европейска инициатива на СЗО за наблюдение на затлъстяването при децата”.

Според протокола на проучването бяха анкетирани 120 семейства и 120 ученици, навършили 7 години и ненавършили 8 години. На 60 момичета и 60 момчета беше изследван и антропометричният статус.

Всички формуляри и документи от проучването бяха изпратени на 14 май 2019 г. (срок 27 май) на координатора на проучването за България в НЦОЗА гр. София.

1. **Представително епидемиологично изследване за носителство на основните фактори на риска за здравето на ученици на възраст 14 *–* 18 години в град Велико Търново, както и за нивото на техните знания, умения и навици за здравословен начин на живот (по програма „Здрави деца в здрави семейства“).**

В рамките на общинската програма „Здрави деца в здрави семейства“ беше осъществено представително епидемиологично изследване за носителство на основните фактори на риска за здравето на ученици на възраст 14 *–* 18 години в град Велико Търново, както и за нивото на техните знания, умения и навици за здравословен начин на живот. Анкетирани бяха 514 ученика на възраст 14 – 18 години. Към датата на отчета проучването е на ниво въвеждане на данните.

Срокът за изготвяне на анализа с резултатите от изследването е 31.12.2019 г.

**4. Хранене на организирани детски и ученически колективи**

4.1. През отчетния период бяха обработени всички постъпили данни за храненето на децата от наблюдаваните детски ясли. В мониторинга на храненето на организирани детски колективи за 2019 г. бяха включени всички (10) детски ясли на територията на област Велико Търново.

4.2. През 2019 г. в мониторинга на храненето на организирани детски колективи бяха включени 10 детски градини – по 1 от общински град. Всички постъпили данни за храненето на децата от наблюдаваните детски градини бяха обработвани своевременно.

4.3. Във връзка с изготвянето на годишения анализ на организираното ученическо хранене за сезон пролет, бяха изготвени писма до наблюдаваните 10 училищни стола в областта. Получените данни бяха обработени с онлайн-програмата „Храни и хранене“ на НЦОЗА - София.

4.5. При всяка проверка на храненето в детска ясла и детска градина беше проучвано и наличието на деца със здравословни проблеми, нуждаещи се от специфично хранене, което следва да бъде осигурено по силата на чл. 7 ал. 2 на Наредба № 2/2013 и чл. 6, ал. 2 на Наредба № 6/2011 г.

**5. Мониторинг на атмосферния въздух**

5.1. Докладът за влиянието на атмосферния въздух върху здравето на населението в наблюдаваните населени места в областта за 2018 г. беше изготвен и изпратен в срок в МЗ.

Основните изводи в доклада са:

* В трите мониторирани градове – Велико Търново, Горна Оряховица и Свищов, основният атмосферен замърсител са ФПЧ10, за който е характерна сезонността – повишаване на измерените стойности през есенния период на годината и достигане на максимални стойности през зимните месеци.
* Регистрираните превишения на средночасовите (в 13,69% от измерванията) и среднодневните (в 1,44% от измерванията) стойности на сероводорода в гр. Свищов се дължат на промишлени, транспортни и битови източници на този замърсител.

5.2. Информациите за качеството на атмосферния въздух в градовете Велико Търново, Горна Оряховица и Свищов (по данни на РИОСВ) за 2018 година бяха предоставени на съответните общински администрации.

**ІІ. ДЕЙНОСТ ПО РЕГИОНАЛНИ И НАЦИОНАЛНИ ПРОГРАМИ И ПРОЕКТИ**

* **„ЗДРАВИ ДЕЦА В ЗДРАВИ СЕМЕЙСТВА” - ОБЩИНА ВЕЛИКО ТЪРНОВО**

1. И през второто тримесечие на 2019 година продължи излъчването по електронните медии на видео и аудио клипове на програма СИНДИ – зона Велико Търново. Излъчени бяха 4 видеоклипа и 4 аудиоклипа с тематика: здравословно хранене, превенция на употребата на алкохол, стрес, профилактика на хипертонията и пътно-транспортния травматизъм - общо 1 696 излъчвания.

Рекламата на кабинета за отказване от тютюнопушене беше излъчена 540 пъти по КТ „Видеосат” и 24 пъти по Общинско кабелно радио.

1. На интернет страницата на РЗИ - Велико Търново през тримесечието бяха публикувани общо 12 информации и съобщения (при годишен план 20 материала) за програмните дейности и инициативи.
2. В рамките на различните инициативи на програмата бяха разпространени 33 заглавия на печатни и електронни здравно-образователни материали с общ тираж 2 158 броя.
3. **„Движи се и победи пролет 2019”**

За 19 поредна година бе организирана и проведена традиционната кампания за повишаване на двигателната активност „Движи се и победи – пролет 2019”.

С пролетното издание на „Движи се и победи” броят на проведените досега кампании става 36, а общият брой на участниците - 18 459 души, в това число и 407 семейства.

Тазгодишният пролетен дял на кампанията „Движи се и победи 2019” беше проведен в периода11 май – 1 юни 2019 г.по 3 туристически маршрута до: хижа Божур, Преображенски манастир и парк Ксилифор.

И през трите похода в крайните пунктове за всички желаещи туристи имаше организирани образователни занимания с тематика превенция на тютюнопушенето, безопасност на движението и здравословно хранене.

На 1 юни с много емоции и спортни забавления кампаниятаприключи със спортно-туристически празник в парк Ксилифор, в който деца и ученици от 3 училища и 3 ЦНСТ премериха сили в: катерене по висяща въжена стълба и изкуствена катерачна стена, „тролей над езерото”, туристически каяк, плажен волейбол, бадминтон, блиц-турнир по шах, стрелба в цел; спортен риболов, Лъвски скок, колокрос и теглене на въже.

По туристическите маршрути на кампанията „Движи се и победи – пролет 2019” преминаха общо 224 участника (в това число и 9 семейства). Разпределението по пол е: 135 жени и 89 мъже.

Близо 60% (57,14% - 128 души) от участниците са се включвали в кампанията и предишни години.

1. **Кампания за превенция на употребата на алкохол**

През месец април 2019 година, съвместно с ОУ „Св. Патриарх Евтимий“ – Велико Търново, беше организирана и проведена кампания под надслов „Вредите от алкохола“.

Инициативата се насочваше към четвъртокласниците от училището, заедно с техните родители и имаше за цел да повиши знанията на учениците по отношение на вредите при употреба на алкохол, да се предложат алтернативни дейности и модели на поведение и да се окаже помощ на родителите при общуването с техните деца.

В рамките на кампанията бяха осъществени следните дейности:

* Нетрадиционна родителска среща сред родители на четвъртокласници – т. нар. **„Родителска среща в бар“**, на която родители, учители и специалисти дискутираха въпросите за влиянието на алкохола върху детския организъм, рисковете при ранната му употреба и подходящите начини да се говори с децата на тази тема;
* Информационна кампания на тема „Вредите от алкохола“ включваше презентация и демонстрация на алкоочила. В съдействие влязоха и класните ръководители, и педагогическият съветник на училището;
* Конкурс за рисунка на тема „Вредите от алкохола“, в който се включиха 56 четвъртокласници от всички паралелки на випуска и изложба на представените творби във фоайето на училището. С участието си в конкурса децата показаха, че добре познават проблематиката и че са мотивирани да изразят своите послания по темата чрез средствата на изобразителното изкуство.

Всички участници в конкурса получиха индивидуални грамоти, а победителите и предметни награди, осигурени с финансови средства по Програмата.

1. **Кампания за превенция на тютюнопушенето сред младите хора по повод на Световния ден без тютюнопушене – 31 май.**

**По повод на Световния ден без** тютюнопушене – 31 май**, Регионална здравна инспекция – Велико Търново, в партньорство с Община Велико Търново, Младежки дом Велико Търново и ПГ по туризъм „Д-р Васил Берон“ организираха кампания под мотото „За здрави бели дробове”, включваща** няколко инициативи**:**

* Презентации, групови работи и викторини (5 мероприятия) с деца и ученици от община Велико Търново по темата „Тютюнопушене и алтернативи” с общ брой 87 участници;
* Консултации за отказ от тютюнопушене и функционално изследване на дишането (спирометрия) в рамките на разкритата „Клиника на открито“ в парк Марно поле.
* Информационно-образователна кампания под мотото „За чисти бели дробове” в парк „Марно поле” – Велико Търново по време, на която:
* В мобилния кабинет за профилактика на белодробните заболявания 44 лица (активни и пасивни пушачи) – 35 жени и 9 мъже изследваха функционалното състояние на дишането си чрез спирометрия. Отклонения от нормалните стойности не бяха установени;
* В ателието с интерактивни игри участниците сглобяваха пъзели и въртяха колелото на късмета по темите „аз не пуша, защото…”, „какво ще спечеля, ако не пуша” и „вредите от тютюнопушенето”;

- Организиран беше и благотворителен базар с избрани творби от проведения конкурс за подложка на тема **„С аромат на кафе или чай**”, посветен на международния ден без тютюнопушене – 15 ноември 2018 г.;

- Разпространени бяха стикери със здравословни послания и здравно-образователни материали;

* Спортен празник в околностите на град Велико Търново (парк Ксилифор), включващ: рисуване с тебешири по темата „Аз дишам свободно” и участие на деца и ученици в различни спортни дисциплини и състезания (туристически щафети в три възрастови групи; преодоляване на препятствия –катерене по висяща въжена стълба и изкуствена катерачна стена, “тролей” над езерото; стрелба в цел; колокрос; плажен волейбол; бадминтон; блиц-турнир по шах, риболов и други) като алтернатива на тютюнопушенето.
* Презентация за родители и работилница с деца на тема „Аз искам да съм здрав“ с потребители на Общностен център за деца и родители „Царевград“ във Велико Търново.

1. **Клиника на открито**

На 16 май 2019 година беше организирана и проведена за пета поредна година в рамките на програма „Здрави деца в здрави семейства” от Регионална здравна инспекция - Велико Търново, Община Велико Търново и филиалът на Медицински университет, гр. Варна във Велико Търново **„Клиника на открито”.**

Целта на инициативата беше профилактика на хроничните незаразни болести (сърдечно-съдови, белодробни, диабет, затлъстяване), като се обръщаше внимание на гражданите за рисковите фактори – тютюнопушене, нездравословно хранене, ниска двигателна активност и рисково сексуално поведение.

През импровизираните кабинети, разположени в парк „Марно поле”, преминаха общо 222 граждани, както следва:

* в „Кабинета за профилактика на диабета” 72 граждани изследваха кръвната си захар. Отклонения от референтните стойности бяха установени при половината от изследваните ( от тях 23 жени и 13 мъже).
* в„Кабинета за профилактика на белодробни заболявания” бяха извършени спирометрии на 40 лица (настоящи и бивши пушачи) - 34 жени и 6 мъже. При 7 от тях бяха установени отклонения от нормалните стойности на дишането;
* през „Кабинета за анонимно и безплатно консултиране и изследване за СПИН” преминаха 27 лица на възраст от 20 до 71 години, сред които нямаше носители на вируса;
* в „Кабинета за профилактика на хипертонията” беше измерено кръвното налягане на 44 души (34 жени и 10 мъже). С нормални (под 139/89 мм живачен стълб) и оптимални стойности (под 120/80 мм живачен стълб) на кръвното налягане бяха повече от половината лица (26 граждани). При 18 лица беше установено кръвно налягане с повишени стойности (над 140/90 мм живачен стълб).
* в „Атропометричния кабинет” бяха измерени 39 лица, от които 21 (54%) са с наднормено тегло;

Разпространени бяха 11 заглавия (423 броя) на здравно-образователни материали на здравна тематика.

1. **Кампания за превенция на затлъстяването, посветена на Европейския ден за борба със затлъстяването – 19 май.**

Кампанията за превенция на затлъстяването, посветена на Европейския ден за борба със затлъстяването – 19 май, включваше дейности в рамките на един месец, както следва:

* По време „Клиника на открито“ в парк Марно поле бяха проведени консултации и определяне на ИТМ на 39 лица, от които 21 (54%) с наднормено тегло;
* Във връзка с превенцията на нездравословното хранене и затлъстяването сред младите хора, Регионална здравна инспекция (РЗИ) – Велико Търново и Община Велико Търново инициираха в рамките на общинската програма “Здрави деца в здрави семейства”, ученически конкурс за рисунка на тема “Всеки витамин е жизнено необходим”. Популяризирането на конкурса в училищата на община Велико Търново беше осъществено с помощта на Регионално управление на образованието – Велико Търново.

В конкурса участваха 27 ученика с 38 творби от IV до XI клас от Велико Търново, гр. Дебелец и ЦРДМ „Отвори очи“ с. Ресен.

         На 16 май 2019 г. в залата на РЗИ – Велико Търново бяха връчени наградите на дванадесетте победители.

Съгласно регламента на конкурса дванадесетте наградени рисунки предстоят да бъдат включени в календар на общинската програма “Здрави деца в здрави семейства” за 2020 г. Всички участници в конкурса бяха отличени с персонални грамоти. Финансовите средства за наградите на победителите са осигурени от Община Велико Търново в рамките на общинската програма „Здрави деца в здрави семейства“.

1. **Образователни игри „Ние знаем как да бъдем здрави”**

За осма поредна година Регионална здравна инспекция - Велико Търново в партньорство с Община Велико Търново и Младежки дом - Велико Търново организираха и проведоха традиционните за Велико Търново образователни игри „Ние знаем как да бъдем здрави” с ученици от горния курс на обучение (8 - 12 клас) по теми, свързани със здравословния начин на живот, посветени на майските дни на здравето (Световния ден за борба с хипертонията – 17 май, Европейския ден за борба със затлъстяването – 19 май) и Международния ден за борба с наркоманиите – 26 юни). Игрите се проведоха на 27 юни 2019 г. в парк „Дружба“ - Велико Търново.

  В състезанието взеха участие общо 7 отбора с по 3 участника на възраст 14 – 19 години от 5 училища в старата столица: ПМГ „Васил Друмев“ (1 отбор), СУ „Ем. Станев” (3 отбора), СУ „Вела Благоева” (1 отбор), ПГАСГ „Ангел Попов“ (1 отбор) и ПГМД (1 отбор).

1. В рамките на програмата през тримесечието бяха проведени **14 обучения с 102 участника**.
2. Дейностите по програмата бяха отразени в 20 съобщения по радиото, в 8 телевизионни предавания, в 2 пресконференции, в 10 публикации на страницата на РЗИ – Велико Търново и в 11 материала на местната преса.
3. Издателска дейност:

* В процес на подготовка е изготвянето на Календара за 2020 г. с 12-те избрани рисунки от ученическия конкурс, посветен на здравословното хранене;
* Претиражиран беше флаера на тема „Тютюнопушенето е враг на здравето” (20 000 броя).

**ПРОГРАМА ЗА ПРЕВЕНЦИЯ НА НАРКОМАНИИТЕ В ОБЩИНА ВЕЛИКО ТЪРНОВО**

|  |
| --- |
|  |

* 1. **Кампания за превенция на наркоманиите, посветена на Международния ден за борба с наркоманиите и трафика на хора – 26 юни.**

За осма поредна година Регионална здравна инспекция - Велико Търново в партньорство с Община Велико Търново и Младежки дом - Велико Търново организираха и проведоха традиционните за Велико Търново образователни игри „Ние знаем как да бъдем здрави” с ученици от горния курс на обучение (8 - 12 клас) по теми, свързани със здравословния начин на живот, посветени на майските дни на здравето (Световния ден за борба с хипертонията – 17 май, Европейския ден за борба със затлъстяването – 19 май) и Международния ден за борба с наркоманиите – 26 юни). Игрите се проведоха на 27 юни 2019 г. в парк „Дружба“ - Велико Търново.

В състезанието взеха участие общо 7 отбора с по 3 участника на възраст 14 – 19 години от 5 училища в старата столица: ПМГ „Васил Друмев“ (1 отбор), СУ „Ем. Станев” (3 отбора), СУ „Вела Благоева” (1 отбор), ПГАСГ „Ангел Попов“ (1 отбор) и ПГМД (1 отбор).

1. Д**вудневен семинар за превенция на наркоманиите** **„Новите ПАВ, разпознаване и начин на действие“**

Експерти от отдела взеха участие в двудневния семинар за превенция на наркоманиите на тема „Новите ПАВ, разпознаване и начин на действие“. Семинарът беше организиран от превантивния информационен център по наркомании към Община Велико Търново и се проведе в хотел „Меридиан Болярски“ гр. Велико Търново.

|  |  |
| --- | --- |
| |  | | --- | | 1. На **интернет страницата на РЗИ – Велико Търново** бяха публикувани три материала, посветени   на Международния ден за борба с наркоманиите и трафика на хора – 26 юни. | |
| * **НАЦИОНАЛНА ПРОГРАМА ЗА ПРЕВЕНЦИЯ НА ХРОНИЧНИТЕ НЕЗАРАЗНИ БОЛЕСТИ 2014 г. – 2020 г.**  1. През изтеклите три месеца бяха организирани и проведени **23 интерактивни обучения (при годишен план 8 обучения)** на **790 деца** от предучилищна възраст **и ученици** по темите: тютюнопушене, употреба на алкохол, здравословно хранене, движение. 2. По повод на **Световния ден на движението – 10 май бяха реализирани редица инициативи:**   **-** Организиран и проведен бешепролетният дял на кампанията „Движи се и победи 2019“, в който взеха участие и жители на общините Горна Оряховица и Лясковец.  **-** на интернет страницата на РЗИ – Велико Търново бяха публикувани 9 материала, свързани с кампанията.  - излъчен беше и аудиоклип за ползата от движението по Общинско кабелно радио. |
|  |

1. По повод на **Световния ден без тютюнев дим (31 май)** беше организирана и проведена информационна кампания за превенция на тютюнопушенето с помощта на доброволци към Младежки дом гр. Горна Оряховица, които разпространиха 5 здравно-образователни материали и послания по темата сред граждани на общината.
2. Оказана беше **консултативна помощ за отказване от тютюнопушене в кабинета** за отказване от тютюнопушене в РЗИ на 84 лица (20 жени и 64 мъже) на възраст от 18 - 83 години, сред които преобладават умерените пушачи, т.е. пушещите до 10 цигари дневно.

1. **Консултативният кабинет за отказ от тютюнопушене** беше популяризиран чрез излъчване на рекламата му по електронни и печатни медии. За отчетния период рекламата на кабинета беше излъчена по Общинско кабелно радио 24 пъти и по КТ „Видеосат - 21 век” - 540 пъти.
2. **Изготвен беше отчетът** за дейността на ККОТ за второто тримесечие на годината, по образец в таблична форма.
3. Осъществена беше **методична и консултативна помощ** по въпросите на здравословното хранене, профилактиката и рисковите фактори на хроничните незаразни болести, изготвянето на седмични учебни разписания – общо на 45 човека.
4. В рамките на отделни дейности бяха разпространени 38 **заглавия на образователни материали** (общ тираж 1096 броя) с тематика поведенческите рискови фактори и профилактика на ХНБ (диабет тип 2, свръхтегло и затлъстяване, високо артериално налягане и други).
5. На 25.06.2019 г. в град София бяха наградени проектите, участвали в **Националния ученически конкурс „Посланици на здравето“**, организиран в рамките на Националната програма за превенция на хроничните незаразни болести 2014 - 2020 г. От всичките 62 ученически проекта бяха отличени 46, от които 3 са на ученици от гр. Велико Търново.

**Проектът „Избирам храната на баба“ на учениците от 5„в“ на СУ „Вела Благоева“ – гр. Велико Търново с ръководител Кристина Ганева**беше класиран на първо място, а на учениците във възрастовата група 9 - 12 клас от ПГТ „Д-р Васил Берон“ – Велико Търново бяха присъдени две втори места, съответно за **проектите: „СТАРТ-И-РАЙ“ (с ръководител Славка Проданова) и „Здравно махало“ (с ръководител Албена Иванова).**  
        В продължение на пет месеца учениците от двете училища участваха в разнообразни дейности и инициативи за здраве: интерактивни обучения, разучаване, приготвяне и включване в дневния режим на храни и игри от времето на „баба“; изготвяне на здравословно ученическо меню; анкетни проучвания; конкурси; дебати и дискусии; „здравословни междучасия”; хоротеки; спортни състезания и турнири; туристически и еко походи; разработване на собствени сайтове и електронни книги за здравословен начин на живот; включиха се като в доброволци в кампанията „За чисти бели дробове“ и други.

Експерти от отдела участваха на всички етапи от реализирането на проектите – идейните разработки, обучения, тренинги, кампании и др.

* **НАЦИОНАЛНА ПРОГРАМА** **ЗА ПРЕВЕНЦИЯ И КОНТРОЛ НА ХИВ И СПИН 2017 г. – 2020 г.**

1. През второто тримесечие **рекламата на КАБКИС** беше излъчена 540 пъти по КТ “Видеосат - 21” и 24 пъти по Общинско кабелно радио - Велико Търново.
2. По време на Клиниката на открито  през мобилния кабинет за анонимно и безплатно консултиране и изследване за СПИН преминаха 27 лица на възраст от 20 до 71 години, сред които няма носители на вируса;
3. Тримесечният отчет за извършените дейности по програмата през първото тримесечие беше изготвен и изпратен в срок на МЗ.

* **НАЦИОНАЛЕН ПЛАН ЗА ДЕЙСТВИЕ 2015 – 2020**  **КЪМ НАЦИОНАЛНА СТРАТЕГИЯ НА РЕПУБЛИКА БЪЛГАРИЯ ЗА ИНТЕГРИРАНЕ НА РОМИТЕ 2012 г. – 2020 г.**

1. В кампаниите, реализирани от отдела „Движи се и победи“, „Клиника на открито“ и **„За здрави бели дробове”,** активно се включиха и участваха деца, ученици и възрастно население от етническите малцинства. Възпитаниците на трите ЦНСТ във Велико Търново участваха и в трите етапа на пролетния дял на кампанията „Движи се и победи 2019“.
2. През изтеклото второ тримесечие на годината, експерти от отдела проведоха обучения на общо 93 деца и ученици в населените места с предимно ромски етнос (гр. Елена, гр. Бяла Черква, гр. Полски Тръмбеш, с. П. Каравелово и с. Алеково) по темите тютюнопушене, алкохол и лична хигиена.
3. Оказана беше организационно методична помощ на 13 здравни медиатора от общините Велико Търново, Елена, Златарица, Лясковец, Полски Тръмбеш, Павликени, Свищов и модератори към Центъра за междуетнически диалог и толерантност „Амалипе” - Велико Търново по теми свързани с превенция на хронично-незаразните заболявания сред лицата в неравностойно състояние. Разпространени са 9 заглавия здравно-образователни материала в тираж 893 броя.
4. Ресорният експерт от отдела взе участие в 16-тия детски ромски фестивал „Отворено сърце“.
5. Тримесечният отчет за дейността по програмата беше изготвен и изпратен в МЗ в срок.

**ІІІ. ОРГАНИЗАЦИОННО-МЕТОДИЧНА ПОМОЩ И КОНСУЛТАЦИИ**

През отчетния период беше оказана организационно-методична помощ на 11 медицински специалисти в детските заведения, училища и специализирани заведения за социални услуги за деца и 45 педагози относно: поведенческите, биологичните и психо-социалните фактори на риска за ХНБ и рисковите фактори в околната среда и пр.

Във връзка с идеята за разширяване на дейността на детската кухня в гр. Горна Оряховица (приготвяне на диетично меню) бяха направени подробни консултации на общинския съветник, вносител на идеята и директора на детската кухня.

**IV. КОНТРОЛНА ДЕЙНОСТ:**

* При осъществяване на систематичния здравен контрол по спазване на **забраната за тютюнопушене в закритите обществени места**, в помещенията с обособени работни места и на някои открити обществени места, съгласно чл. 56 и чл. 56а от Закона за здравето бяха направени **– 106 проверки** при план за второто тримесечие 100 проверки.
* При осъществяване на контрол по спазване на **забраната за продажба на алкохолни напитки на спортни прояви** и обществени мероприятия, организирани за деца и ученици (чл. 54, т. 4 и т. 5 от ЗЗ) бяха **направени 4 проверки**, които са по план за второто тримесечие.
* При извършване на здравен контрол за спазване на изискванията на Наредба №2/07.03.2013 г. за **здравословно хранене на децата на възраст от 0 до 3 години** в детските заведения и детските кухни бяха н**аправени в ДЯ – 6 проверки, в ДК – 4 проверки,** при план за второ тримесечие в детски ясли (ДЯ) - 3 проверки, в детски кухни (ДК) – 2 проверки.
* При извършване на здравен контрол по спазване на изискванията на Наредба №6/2011 г. за **здравословно хранене на децата от 3 до 7 години** бяха **направени 18 проверки** при план за 2-ро тримесечие -15 проверки.
* При извършване на здравен контрол по спазване на изискванията на Наредба №37 на МЗ за **здравословното хранене на учениците** бяха направени **11 проверки в ученически столове, 5 проверки на ученически бюфети и 8 на автомати за напитки, при** план за второто тримесечие от : ученически столове – 10 проверки, ученически бюфети - 5, автомати за напитки - 5. През периода бяха съгласувани и изготвени **8 менюта за ученически туризъм и зелени училища.**
* През второто тримесечие на годината в отдела постъпиха общо 4 **жалби** (3 за тютюнопушене на закрити обществени места и 1 за нездравословно хранене). Сигналите бяха своевременно проверени. По време на проверките нарушения не бяха констатирани.

V. ИЗВЪНПЛАНОВИТЕ ДЕЙНОСТИ:

През второто тримесечие на 2019 г. отдел ПБПЗ осъществяваше и редица извънплановите дейности:

* 1. **Интерактивна образователна програма, посветена на опазването на околната среда**

По повод Деня на Земята (22 април) в СУ „Вичо Грънчаров“ – Горна Оряховица с партньорството на Регионална здравна инспекция – Велико Търново беше проведена интерактивна образователна програма, посветена на опазването на околната среда.

Ученици от 5 до 7 клас представиха пред педагози, родители и гости: презентации, постери, макети и послания по темата „За чиста Земя, вода и храна“. Популяризираха се здравно-образователните материали: „Жизнена среда и здраве”, „Атмосферно и шумово замърсяване от автомобилите” и „Велосипедът срещу автомобила”.

Под мотото „Ангажираност, образование и сила“ с помощта на разнообразни интерактивни задачи, викторини, атрактивни опити и изработени тематични модели организаторите мотивираха родители и ученици да бъдат активни участници в предвидените дейности.

Кулминация на събитието беше красивата кулинарна изложба на здравословни храни, изработени от децата.

# **2. Кампания „Аз живея здравословно”**

По инициатива на Младежки дом – Горна Оряховица, Община Горна Оряховица и отдел ПБПЗ на Регионална здравна инспекция – Велико Търново в рамките на работилница „Захарно петле“ беше организирана и проведена кампания, посветена на здравословния начин на живот.

Презтрите дни на кампанията децата от ДГ „Елена Грънчарова“ участваха в разнообразни дейности: интерактивни обучения по темите „Тютюнопушене“, „Алкохол“, „Здравословно хранене“ и „Двигателна активност“; аеробика, спортни състезания и забавни игри; арт работилница за изработване на сувенири и други.

**3. Двудневен семинар на тема „Новите ПАВ, разпознаване и начин на действие“**

Експерти от отдела взеха участие в **двудневния семинар за превенция на наркоманиите**, организиран от превантивния информационен център по наркомании към Община Велико Търново в хотел „Меридиан Болярски“ гр. Велико Търново.

1. **Национален ученически конкурс „Посланици на здравето“**

Експертите на отдела оказаха методична подкрепа, организационна и обучителна дейност в реализацията на три проекта в рамките на Националния ученически конкурс „Посланици на здравето“. През месец юни в министерство на образованието и трите проекта бяха отличени както следва: проектът „Избирам храната на баба“ на 5 клас от СУ "Вела Благоева" - гр. Велико Търново - първо място и във възрастовата група 9-12 клас двата проекта на ПГТ "Д-р Васил Берон“ - Велико Търново - „СТАРТ-И-РАЙ" и „Здравно махало" спечелиха две втори места.

Изготвил информацията:

д-р Светлана Моминска

началник на отдел ПБПЗ